**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 65**

(protokols Nr. 4, 3. p.)

**Par Madonas novada pašvaldības Teritoriālās attīstības un vides jautājumu konsultatīvās padomes nolikuma grozīšanu**

Madonas novada pašvaldība 2024. gada 31. oktobrī ar Domes lēmumu Nr. 621 (protokols Nr. 22, 7. p.) apstiprināja Teritoriālās attīstības, un vides jautājumu konsultatīvās padomes nolikumu. Nolikuma 17. punktā tika paredzēts, ka Padomes dalībnieku skaits nav ierobežots. Pēc nolikuma apstiprināšanas tika izsludināta kandidātu pieteikšanās dalībai padomē. Līdz pieteikšanās termiņa beigām tika saņemti pieci kandidātu pieteikumi.

Lai nodrošinātu līdzsvarotu Madonas novada teritoriālo vienību pārstāvniecību padomē, nepieciešams noteikt nolikumā minimālo padomes locekļu skaitu.

Madonas novada pašvaldības 2024. gada 29. februāra saistošo noteikumi Nr. 7 “Madonas novada pašvaldības nolikums” 72. punktā noteikts, lai iesaistītu sabiedrību atsevišķu pašvaldības funkciju un uzdevumu pildīšanā, pašvaldība izveido konsultatīvo padomi teritoriālās attīstības un vides jautājumos, kura darbojas uz Domes apstiprinātu nolikumu pamata.

Lai izdarītu grozījumus nolikumā, pašvaldības dome pieņem lēmumu.

Pamatojoties uz Madonas novada pašvaldības 2024. gada 29. februāra saistošo noteikumi Nr. 7 “Madonas novada pašvaldības nolikums” 72.2. apakšpunktu, noklausījusies sniegto informāciju, ņemot vērā 12.02.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

Grozīt Madonas novada pašvaldības Teritoriālās attīstības un vides jautājumu konsultatīvās padomes nolikuma 17. punktu un izteikt to šādā redakcijā: “17. Padomes minimālais sastāvs ir ne mazāk kā 10 padomes locekļi. Padomes maksimālais dalībnieku skaits nav ierobežots.”

Domes priekšsēdētājs A. Lungevičs

*A. Noviks 22034411*